### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 20. januar 2021 har vedtaget Magistratens indstilling i overensstemmelse med erklæring fra Teknisk Udvalg af 18. januar 2021.

Afklaring af projektøkonomien, endeligt ankerbudget og anlægsbevilling samt tillægsbevilling til anlæg af Bering-Beder vejen som 2+1 vej på en delstrækning.

### Resumé

Byrådet godkendte 11. marts 2020 anlægsbevilling til Bering-Beder vejen som en 1+1 vej, forberedt til 2+1.

Samtidig besluttede byrådet at styrke den økonomiske styring af projektet med udgangspunkt i en afklaring af økonomien, og der blev kun givet en delvis bevilling.

Nu er der skabt fuld gennemsigtighed i projektøkonomien og der er overblik over projektets reserver. Derfor fremlægges et endeligt ankerbudget, og der anmodes om resterende anlægsbevilling.

Anlægsarbejdet er sat i gang og forløber planmæssigt. Med henblik på fremtidssikring af vejen foreslår Teknik og Miljø, at vejen også anlægges som en 2+1 vej på strækningen mellem [adresse] og Hovedvejen i vestgående retning.

Beregninger viser, at der vil være besparelser ved at gennemføre udvidelsen nu frem for senere. Forslaget kan finansieres inden for den afsatte ramme til Bering-Beder vejen.

Det haster med byrådets stillingtagen til udvidelsen, fordi entreprenøren indtil da vil arbejde videre efter gældende beslutning.

### Indstilling

Det indstilles:

At 1)  Byrådet godkender afklaring af projektøkonomien for Bering-Beder vejen i overensstemmelse med beskrivelse i afsnit 7 og bilag 1, herunder følgende reguleringer:

* At der udmøntes i alt 94,1 mio. kr. til anlægsbevillingen for Bering-Beder vejen, heraf udgør den projektnære reserve 27,8 kr.
* At det samlede restbudget til anlægsarbejdet fordeles som anført i afsnit 7, og at der udmøntes en anlægsbevilling svarende til rådighedsbeløbet på 373,1 mio. kr. (løbende priser)
* At påtegningen fra Borgmesterens Afdeling til indstillingen ”Anlægsbevilling til Bering-Beder Vejen”, om at budgetposten Projektering, Tilsyn og Administration maksimalt må udgøre 61,4 mio. kr. annulleres.
* At afrapportering om de afholdte udgifter på 726.000 kr. primo oktober tages til efterretning jf. erklæring fra Teknisk Udvalg (bilag 1.1)

At 2)  Byrådet godkender, at Jim Henriksen vejen anlægges som 2+1 vej i vestgående retning på en strækning af ca. 4 km. mellem [adresse] ([adresse]) til [adresse] ([adresse]) og at der udmøntes 11,6 mio. kr. med tilhørende anlægsbevilling fra anlægsreserven til Bering-Beder vejen.

### Sagens forløb

10-12-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-12-2020 Magistraten
Fremsendes til [adresse] med bemærkning, at Magistraten i mødet den 14. december 2020 anbefaler, at byrådet tiltræder Magistratsafdelingen for Teknik og Miljøs indstilling af 7. december 2020.
 16-12-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 16. december 2020.
 18-01-2021 Teknisk Udvalg

Signe Lassen, Ole Bach og Michala Petersen kunne tiltræde indstillingen i overensstemmelse med Magistratens anbefaling.

Benjamin Krogh, André Jespersen, Sebastian Koch og Robert Frandsen tog forbehold.

Forvaltningen fremsender et notat om de mulige projekttiltag i relation til Bering-Beder vejen, hvor der opnås den største positive effekt på miljøet for pengene, til udvalget.

 20-01-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 20. januar 2021 har vedtaget Magistratens indstilling i overensstemmelse med erklæring fra Teknisk Udvalg af 18. januar 2021.